title: Komisjoni direktiiv 2010/86/EL, 2. detsember 2010 , millega muudetakse nõukogu direktiivi 91/414/EMÜ, et lisada toimeainete hulka haloksüfop-P  EMPs kohaldatav tekst

text:
               3.12.2010

               ET

               Euroopa Liidu Teataja

               L 317/36

         KOMISJONI DIREKTIIV 2010/86/EL,
   2. detsember 2010,
   millega muudetakse nõukogu direktiivi 91/414/EMÜ, et lisada toimeainete hulka haloksüfop-P
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 osutatud tööprogrammi teise etapi üksikasjalikud rakenduseeskirjad ning kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Haloksüfop-R kuulub nimetatud loetellu. Komisjoni otsusega 2007/437/EÜ (4) otsustati haloksüfop-R direktiivi 91/414/EMÜ I lisasse mitte kanda.

               (2)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (3)

               Taotlus esitati Taanile, kes oli määrusega (EÜ) nr 451/2000 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2007/437/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega. Selles taotluses kasutatakse toimeainele viitamiseks varem kasutatud termini „haloksüfop-R” asemel selle ISO-nime „haloksüfop-P”.

               (4)

               Taani hindas taotleja esitatud uusi andmeid ja teavet ning koostas lisaaruande. 3. aprillil 2009 edastas Taani aruande Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande märkuste tegemiseks teistele liikmesriikidele ja taotlejale ning edastas saadud märkused komisjonile. Vastavalt määruse (EÜ) nr 33/2008 artikli 20 lõikele 1 ja komisjoni nõudmisel esitas toiduohutusamet 9. oktoobril 2009 komisjonile oma järelduse haloksüfop-P kohta (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järelduse läbi toiduahela ja loomatervishoiu alalises komitees ning vormistasid need lõplikult 28. oktoobril 2010 komisjoni läbivaatamisaruandena haloksüfop-P kohta.

               (5)

               Referentliikmesriigi lisaaruandes ja toiduohutusameti uues järelduses keskenduti peamiselt kaalutlustele, mis tingisid otsuse toimeainet lisasse mitte kanda. Kaalutlused olid eelkõige seotud põhjavee – ja võib-olla ka joogivee – võimaliku saastumisega mitme metaboliidiga ning imetajatele tuleneva riskiga.

               (6)

               Taotleja esitatud uutest andmetest ilmneb järgmist. Asjaomastel metaboliitidel ei ole toksikoloogilist ega bioloogilist tähtsust ja need on ökotoksikoloogilisest seisukohast üksnes vähesel määral ohtlikud.

               (7)

               Seega võib kaalutlused, millest tingituna otsustati ainet lisasse mitte kanda, taotleja esitatud lisaandmete alusel kõrvale jätta. Ühtegi muud lahendamata teaduslikku küsimust ei ole tõstatatud.

               (8)

               Mitme uuringu põhjal on ilmnenud, et toimeainet haloksüfop-P sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane lisada haloksüfop-P direktiivi I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine kõnealuse direktiiviga ettenähtud korras.

               (9)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seetõttu on asjakohane nõuda, et taotleja esitab teavet, mis kinnitab pinnavee kokkupuutumise hindamist toimeaine ja selle mullametaboliitide DE-535 fenooli, DE-535 püridinooli ja DE-535 püridinooniga.

               (10)

               Seega on asjakohane direktiivi 91/414/EMÜ vastavalt muuta.

               (11)

               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid võtavad need õigus- ja haldusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub 1. jaanuaril 2011.
   Artikkel 4
   Käesolev direktiiv on adresseeritud liikmesriikidele.

      Brüssel, 2. detsember 2010

            Komisjoni nimel

            president

         José Manuel BARROSO

      (1)  ELT L 230, 19.8.1991, lk 1.

      (2)  ELT L 55, 29.2.2000, lk 25.

      (3)  ELT L 98, 7.4.2001, lk 6.

      (4)  ELT L 163, 23.6.2007, lk 22.

      (5)  ELT L 15, 18.1.2008, lk 5.

      (6)  Euroopa Toiduohutusamet: Conclusion on the peer review of the pesticide risk assessment of the active substance haloxyfop-P (haloxyfop-R) EFSA Journal 2009; 7(11): 1348. [lk 102]. doi:10.2903/j.efsa.2009.1348. Kättesaadav veebis aadressil www.efsa.europa.eu

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „314

                     Haloksüfop-P
                     CAS-nr:
                     Hape: 95977-29-0

                        Ester: 72619-32-0

                     CIPACi nr:
                     Hape: 526

                        Ester: 526.201

                     Hape: (R)-2-[4-(3-kloro-5-trifluorometüül-2-püridüüloksü)-fenoksü]-propaanhape

                        Ester: Metüül-(R)-2-{4-[3-kloro-5-(trifluorometüül)-2-püridüüloksü]-fenoksü}-propionaat

                     ≥ 940 g/kg

                        (haloksüfop-P-metüülester)

                     1. jaanuar 2011

                     31. detsember 2020

                     A OSA
                     Lubatakse kasutada ainult herbitsiidina.
                     B OSA
                     VI lisa ühtsete põhimõtete rakendamisel võetakse arvesse 28. oktoobril 2010 alalises toiduahela ja loomatervishoiu komitees haloksüfop-P kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu

                                 —

                                 kasutajate ohutusele: kasutustingimustes tuleb ette näha piisavad isikukaitsevahendid;

                                 —

                                 veeorganismide kaitsele: loa väljaandmise tingimused peavad vajaduse korral sisaldama riskide vähendamise meetmeid, näiteks puhvervööndeid;

                                 —

                                 tarbijate ohutusele seoses metaboliitide DE-535 püridinooli ja DE-535 püridinooni sisaldusega põhjavees.

                           Asjaomased liikmesriigid tagavad, et taotleja esitab komisjonile hiljemalt 31. detsembriks 2012 teabe, mis kinnitab põhjavee kokkupuutumise hindamist toimeaine ja selle mullametaboliitide DE-535 fenooli, DE-535 püridinooli ja DE-535 püridinooniga.”

         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.


title: Komisjoni direktiiv 2010/28/EL, 23. aprill 2010 , millega muudetakse nõukogu direktiivi 91/414/EMÜ, et lisada toimeainete hulka metalaksüül (EMPs kohaldatav tekst)

text:
               24.4.2010

               ET

               Euroopa Liidu Teataja

               L 104/57

         KOMISJONI DIREKTIIV 2010/28/EL,
   23. aprill 2010,
   millega muudetakse nõukogu direktiivi 91/414/EMÜ, et lisada toimeainete hulka metalaksüül
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Metalaksüül on üks komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (2) I lisas loetletud toimeainetest.

               (2)

               Kuna Euroopa Kohus võttis 18. juulil 2007. aastal kohtuasjas C-326/05 P (Industrias Químicas del Vallés versus komisjon) (3) vastu otsuse, millega tühistati komisjoni otsus 2003/308/EÜ (metalaksüüli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta), (4) võttis komisjon 8. novembril 2007. aastal vastu määruse (EÜ) nr 1313/2007 (millega muudetakse määrust (EÜ) nr 2076/2002 seoses nõukogu direktiivi 91/414/EMÜ artikli 8 lõikes 2 osutatud tähtaja pikendamisega metalaksüüli puhul ning määrust (EÜ) nr 2024/2006 seoses metalaksüüli käsitleva erandi kaotamisega) (5) ning 8. mail 2008. aastal määruse (EÜ) nr 416/2008 (millega muudetakse määrust (EMÜ) nr 3600/92 seoses toimeaine metalaksüüli hindamisega taimekaitsevahendite turuleviimist käsitleva nõukogu direktiivi 91/414/EMÜ artikli 8 lõike 2 raames) (6).

               (3)

               Vastavalt ELi toimimise lepingu artiklile 266 peavad institutsioonid, kelle välja antud õigusakt on tunnistatud tühiseks, võtma vajalikke meetmeid Euroopa Kohtu otsuse täitmiseks. Seetõttu tuleb metalaksüüli saadud täiendavat teavet arvesse võttes veel kord hinnata.

               (4)

               Referentliikmesriik Portugal on esitanud täiendava hindamisaruande, mille kohta liikmesriigid ja komisjon on esitanud eksperdihinnangu, mis vormistati lõplikult 12. märtsil 2010 alalises toiduahela ja loomatervishoiu komitees komisjoni aruandena metalaksüüli kohta.

               (5)

               Metalaksüüli hindamise käigus ei jäänud ühtegi lahtist küsimust, mille suhtes olnuks vajalik konsulteerida Euroopa Toiduohutusametiga, mis võttis üle taimede teaduskomitee ülesanded.

               (6)

               Mitmest senisest uuringust on ilmnenud, et metalaksüüli sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside puhul. Seega on asjakohane lisada metalaksüül selle direktiivi I lisasse, tagamaks et kõigis liikmesriikides on võimalik metalaksüüli sisaldavate taimekaitsevahendite kasutusload välja anda kooskõlas nimetatud direktiivi nõuetega.

               (7)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.

               (8)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud metalaksüüli sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Liikmesriigid peaksid vastavalt vajadusele kehtivaid lube muutma, need asendama või tühistama direktiivi 91/414/EMÜ sätete kohaselt. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (9)

               Määruse (EMÜ) nr 3600/92 raames hinnatud toimeainete direktiivi 91/414/EMÜ I lisasse kandmisel saadud kogemused on näidanud, et kehtivate lubade omanike kohustuste tõlgendamisel võib seoses andmetele juurdepääsuga ette tulla raskusi. Et neid raskusi edaspidi vältida, on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa omanikele kaasa uusi kohustusi võrreldes I lisa muutmiseks seni vastu võetud direktiividega.

               (10)

               Seega on asjakohane direktiivi 91/414/EMÜ vastavalt muuta.

               (11)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. detsembriks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. jaanuarist 2011.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vastavalt direktiivile 91/414/EMÜ muudavad või tühistavad liikmesriigid vajaduse korral 31. detsembriks 2010 toimeainet metalaksüül sisaldavate taimekaitsevahendite olemasolevad load.
   Eelkõige kontrollivad nad nimetatud tähtpäevaks, et kõnealuse direktiivi I lisas metalaksüüli suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning et loa omanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab metalaksüüli ainsa toimeainena või ühena mitmest toimeainest, mis kõik on hiljemalt 30. juuniks 2010 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa metalaksüüli käsitleva kande B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast seda toimivad liikmesriigid järgmiselt:

               a)

               liikmesriigid muudavad vajaduse korral luba või tühistavad selle hiljemalt 30. juuniks 2014, juhul kui toode sisaldab metalaksüüli ainsa toimeainena, või

               b)

               kui toode sisaldab metalaksüüli ühena mitmest toimeainest, muudavad liikmesriigid vajaduse korral luba või tühistavad selle hiljemalt 30. juuniks 2014 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained lisati direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. juulil 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 23. aprill 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 366, 15.12.1992, lk 10.

      (3)  [2007] EKL I-6557.

      (4)  ELT L 113, 7.5.2003, lk 8.

      (5)  ELT L 291, 9.11.2007, lk 11.

      (6)  ELT L 125, 9.5.2008, lk 25.

      LISA
      Direktiivi 91/414/EMÜ I lisa tabeli lõppu lisatakse järgmine veerg:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „309

                     Metalaksüül
                     CASi nr 57837-19-1
                     CIPACi nr 365

                     Metüül N-(metoksüatsetüül)-N-(2,6-ksülüül)-DL-alaninaat

                     950 g/kg
                     Lisandit 2,6-dimetüülaniliini käsitatakse toksikoloogiliselt olulisena ja selle sisaldus ei tohi olla üle 1 g/kg.

                     1. juuli 2010

                     30. juuni 2020

                     A   OSA
                     Lubatakse kasutada ainult fungitsiidina.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 12. märtsil 2010 metalaksüüli kohta lõplikult vormistatud läbivaatamisaruande järeldusi, eriti selle aruande I ja II liidet.
                     Liikmesriigid peavad pöörama erilist tähelepanu põhjavee võimalikule saastamisele toimeaine või selle lagunemisproduktide CGA 62826 ja CGA 108906ga, kui toimeainet kasutatakse tundlike muldade ja/või kliimatingimustega piirkondades. Vajaduse korral tuleks kohaldada riskide vähendamise meetmeid.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Nõukogu kaheksas direktiiv, 6. detsember 1979, kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord

text:
Tähtis õiguslik teade

|

31979L1072

Euroopa Liidu Teataja L 331 , 27/12/1979 Lk 0011 - 0019 Soomekeelne eriväljaanne: Peatükk 9 Köide 1 Lk 0084  Kreekakeelne eriväljaanne: Peatükk 09 Köide 1 Lk 0111  Rootsikeelne eriväljaanne: Peatükk 9 Köide 1 Lk 0084  Hispaaniakeelne eriväljaanne: Peatükk 09 Köide 1 Lk 0116  Portugalikeelne eriväljaanne Peatükk 09 Köide 1 Lk 0116

		Nõukogu kaheksas direktiiv,6. detsember 1979,kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord(79/1072/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut,võttes arvesse nõukogu 17. mai 1977. aasta kuuendat direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem (ühtne maksubaas), [1] eriti selle artikli 17 lõiget 4,võttes arvesse komisjoni ettepanekut, [2]võttes arvesse Euroopa Parlamendi arvamust, [3]võttes arvesse majandus- ja sotsiaalkomitee arvamust [4]ning arvestades, et:vastavalt direktiivi 77/388/EMÜ artikli 17 lõikele 4 peab nõukogu vastu võtma eeskirjad, mis reguleerivad nimetatud artikli lõikes 3 nimetatud käibemaksu tagastamist maksukohustuslastele, kes on registreeritud väljaspool riigi territooriumi;vaja on norme tagamaks, et ühe liikmesriigi territooriumil registreeritud maksukohustuslane saaks temalt teises liikmesriigis kaupade tarnimisel või teenuste osutamisel võetud käibemaksu või kõnealusesse teise liikmesriiki importimisel võetud käibemaksu tagasi nõuda, vältides seeläbi topeltmaksustamist;tuleks kõrvaldada praegu liikmesriikides kehtivate kordade lahknevused, mis mõningatel juhtudel põhjustavad kaubandushäireid ja konkurentsimoonutusi;ühenduse normide kehtestamine kõnealuses valdkonnas oleks edasiminek isikute, kaupade ja teenuste liikumise tõhusa liberaliseerimise suunas, aidates lõpule viia majandusliku integratsiooni protsessi;nimetatud normid ei tohi kaasa tuua maksukohustuslaste kohtlemise erinevusi olenevalt liikmesriigist või territooriumist, kus see on registreeritud;tuleks vältida teatavaid maksude tasumisest kõrvalehoidumise ja maksustamise vältimise vorme;vastavalt direktiivi 77/388/EMÜ artikli 17 lõikele 4 võivad liikmesriigid tagastamisest keelduda või kehtestada täiendavaid tingimusi, kui maksukohustuslane ei ole registreeritud ühenduse territooriumil; siiski tuleks astuda samme tagamaks, et kõnealustele isikutele ei tagastataks käibemaksu soodsamatel tingimustel, kui on ette nähtud ühenduse maksukohustuslaste jaoks;esialgu tuleks vastu võtta üksnes käesolevas direktiivis sisalduv ühenduse kord; nimetatud korraga nähakse eelkõige ette, et otsused tagastamistaotluste kohta tuleb teatavaks teha kuue kuu jooksul alates nimetatud taotluste esitamise kuupäevast; tagastamine peaks toimuma sama tähtaja jooksul; ühe aasta jooksul alates nimetatud korra ellurakendamise lõpptähtajast tuleks Itaalia Vabariigil lubada pädevate asutuste poolt väljaspool tema territooriumi registreeritud maksukohustuslaste esitatud taotluste osas tehtud otsused teatavaks teha ning asjaomased tagasimaksed sooritada üheksa kuu jooksul, et võimaldada Itaalia Vabariigil oma praegu kasutatav süsteem ühenduse süsteemi kasutuselevõtuks ümber korraldada;nõukogu peab ühenduse süsteemi täiendamiseks vastu võtma täiendavaid meetmeid; kuni viimatinimetatud meetmete jõustumiseni tagastavad liikmesriigid käesoleva direktiiviga hõlmamata teenustelt ja kaupadelt võetud käibemaksu vastavalt eeskirjadele, mille nad võtavad vastu direktiivi 77/388/EMÜ artikli 17 lõike 4 alusel,ON VASTU VÕTNUD KÄESOLEVA DIREKTIIVI:Artikkel 1Käesoleva direktiivi kohaldamisel käsitatakse "väljaspool riigi territooriumi registreeritud maksukohustuslasena" direktiivi 77/388/EMÜ artikli 4 lõikes 1 nimetatud isikut, kes artikli 7 lõike 1 esimese lõigu esimeses ja teises lõigus osutatud ajavahemikul ei ole selles riigis omanud asukohta majandustegevuseks või püsiasukohta, kus äritehinguid teostatakse, või sellise majandustegevuse asukoha või püsiasukoha puudumise korral omanud seal alalist elu- või asukohta, ja kes ei ole sellesama ajavahemiku jooksul selles riigis tarninud kaupu või pakkunud teenuseid, mis oleks käsitatavad selles riigis tarnitute või pakututena, välja arvatud:a) veoteenused ja nende lisateenused, mis on maksust vabastatud direktiivi 77/388/EMÜ artikli 14 lõike 1 punkti i, artikli 15 või artikli 16 lõike 1 punktide B, C ja D kohaselt;b) teenused, mille puhul kohustub direktiivi 77/388/EMÜ artikli 21 lõike 1 punkti b kohaselt maksu maksma ainult teenuse saaja.Artikkel 2Iga liikmesriik tagastab väljaspool riigi territooriumi registreeritud maksukohustuslasele, kes ei ole registreeritud teise liikmesriigi territooriumil, vastavalt allpool toodud sätetele käibemaksu, mis on võetud tema poolt kõnealuse riigi territooriumil osutatud teenustelt või tarnitud vallasvaralt või kauba impordilt selle riigi territooriumile, kui kõnealuseid kaupu või teenuseid kasutatakse direktiivi 77/388/EMÜ artikli 17 lõike 3 punktides a ja b nimetatud tehinguteks ja artikli 1 punktis b nimetatud teenuste osutamiseks.Artikkel 3Tagastamiseks peab artiklis 2 nimetatud maksukohustuslane, kes ei tarni kaupu ega osuta teenuseid, mida võiks käsitada riigi territooriumil tarnitute või osutatutena:a) esitama artikli 9 esimeses lõigus osutatud pädevale asutusele taotluse, mis on koostatud vastavalt A lisas toodud näidisele, lisades sellele arvete või impordidokumentide originaalid. Liikmesriigid teevad taotlejatele kättesaadavaks selgitava teatise, mis sisaldab igal juhul vähemalt C lisas sätestatud minimaalset teavet;b) oma registrijärgse asukohariigi ametiasutuse poolt väljastatud tõendi abil tõendama, et ta on nimetatud riigis käibemaksukohustuslane. Seevastu juhul, kui artikli 9 esimeses lõigus nimetatud pädeval asutusel juba on kõnealune tõend, ei pea maksukohustuslane uut tõendit esitama ühe aasta jooksul alates esimese tõendi väljastamisest selle riigi ametiasutuse poolt, kus ta on registreeritud. Liikmesriigid ei anna tõendeid maksukohustuslastele, kes on direktiivi 77/388/EMÜ artikli 24 lõike 2 alusel maksust vabastatud;c) kirjaliku deklaratsiooniga tõendama, et ta ei ole artikli 7 lõike 1 esimeses lõigus nimetatud ajavahemiku jooksul tarninud kaupu ega osutanud teenuseid, mida võiks käsitada kõnealuses riigis tarnitute või osutatutena;d) kohustuma tagasi maksma kõik eksikombel saadud summad.Artikkel 4Tagastamiseks peab artiklis 2 viidatud maksukohustuslane, kes ei ole riigi territooriumil tarninud kaupu ega osutanud teenuseid, mida võiks käsitada kõnealuses riigis tarnitute või osutatutena, välja arvatud artikli 1 punktides a ja b nimetatud teenused:a) vastama artikli 3 punktides a, b ja d sätestatud tingimustele;b) kirjaliku deklaratsiooniga tõendama, et artikli 7 lõike 1 esimeses ja teises lauses nimetatud ajavahemikul ei ole ta riigi territooriumil tarninud kaupu ega osutanud teenuseid, mida võiks käsitada kõnealuses riigis tarnitute või osutatutena, välja arvatud artikli 1 punktides a ja b nimetatud teenused.Artikkel 5Käesoleva direktiivi kohaldamisel peavad kaubad ja teenused, mille osas võib käibemaksu tagastada, vastama direktiivi 77/388/EMÜ artiklis 17 sätestatud tingimustele, mida kohaldatakse liikmesriigis käibemaksu tagastamise puhul.Käesolevat direktiivi ei kohaldata kaubatarnete suhtes, mis on maksust vabastatud või mida võib maksust vabastada direktiivi 77/388/EMÜ artikli 15 punkti 2 kohaselt.Artikkel 6Liikmesriigid ei kehtesta artiklis 2 nimetatud maksukohustuslaste suhtes artiklites 3 ja 4 nimetamata kohustusi, välja arvatud kohustus esitada teatavatel juhtudel andmeid, mis on vajalikud tagastamistaotluse põhjendatuse kontrollimiseks.Artikkel 71. Artiklites 3 ja 4 sätestatud tagastamistaotlus esitatakse vähemalt kolmekuulise ja maksimaalselt üheaastase ajavahemiku jooksul tarnitud ning arvetega kaetud kaupade või teenuste või impordi kohta. Taotlused võivad siiski hõlmata vähem kui kolmekuulist ajavahemikku, kui see hõlmab kalendriaasta lõpuni jäänud aega. Sellised taotlused võib esitada ka arvete või impordidokumentide kohta, mida eelmised taotlused ei hõlma, ning kõnealuse kalendriaasta jooksul tehtud tehingute kohta. Taotlused esitatakse artikli 9 esimeses lõikes nimetatud pädevale asutusele kuue kuu jooksul alates selle kalendriaasta lõpust, mil maks sissenõutavaks muutus.Kui taotlus hõlmab alla ühe kalendriaasta pikkust, kuid enam kui kolmekuulist ajavahemikku, ei või taotleda summat, mis riigi vääringus on väiksem kui 200 Euroopa arvestusühikut; kui taotlus hõlmab kalendriaasta osa või kalendriaasta lõpuni jäänud aega, ei või taotleda summat, mis riigi vääringus on väiksem kui 25 Euroopa arvestusühikut.2. Kasutatav Euroopa arvestusühik on 21. detsembri 1977. aasta finantsmääruses [5] määratletud arvestusühik, mis on kindlaks määratud lõike 1 esimese lõigu esimeses ja teises lauses nimetatud ajavahemiku aasta 1. jaanuaril. Liikmesriigid võivad riigi vääringusse ümberarvestamisel saadud arve 10 % võrra suuremaks või väiksemaks ümardada.3. Artikli 9 esimeses lõigus nimetatud pädev asutus paneb igale arvele ja/või impordidokumendile templi, vältimaks nende kasutamist edasistes taotlustes, ning tagastab need ühe kuu jooksul.4. Tagastamistaotluste kohta tehtud otsused tehakse teatavaks kuue kuu jooksul alates taotluse ning kõikide käesoleva direktiivi alusel taotluse läbivaatamiseks nõutavate dokumentide esitamisest lõikes 3 nimetatud pädevale asutusele. Tagastamine toimub enne nimetatud ajavahemiku lõppu vastavalt taotleja avaldusele kas tagastavas liikmesriigis või riigis, kus taotleja on registreeritud. Viimasel juhul tasub panga ülekandetasud taotleja.Otsuses tuleb esitada taotluse rahuldamatajätmise põhjused. Rahuldamatajätmise osas võib asjassepuutuva liikmesriigi pädevale asutusele esitada kaebuse samadel tingimustel ja vormis ning sama aja jooksul, mis on selles riigis registreeritud maksukohustuslastele ette nähtud tagastamistaotluste osas.5. Kui tagastamise aluseks on pettus või tagastamine on muul viisil ebaõige, asub lõikes 3 osutatud pädev asutus vastavalt kõnealuses riigis kohaldatavale menetlusele viivitamata valesti makstud summasid tagasi nõudma ja sanktsioone rakendama, ilma et see mõjutaks käibemaksu tagasinõudmisel vastastikuse abi osutamist käsitlevate sätete kohaldamist.Ebaausate taotluste puhul, mille osas ei saa vastavalt siseriiklikele õigusaktidele rakendada halduskaristust, võib asjassepuutuv liikmesriik kuni kahe aasta jooksul alates ebaausa taotluse esitamisest keelduda edaspidistest tagastamistest kõnealusele maksukohustuslasele. Kui määratud on halduskaristus, kuid see on tasumata, võib asjassepuutuv liikmesriik kuni tasumiseni peatada edaspidised tagasimaksed kõnealusele maksukohustuslasele.Artikkel 8Kui maksukohustuslane on registreeritud väljaspool ühendust, võivad liikmesriigid tagastamisest keelduda või kehtestada lisatingimusi.Tagastamine ei tohi toimuda soodsamatel tingimustel, kui kohaldatakse ühenduses registreeritud maksukohustuslaste suhtes.Artikkel 9Liikmesriigid teevad nõuetekohasel viisil teatavaks pädeva asutuse, kellele tuleb artikli 3 punktis a ja artikli 4 punktis a nimetatud taotlus esitada.Artikli 3 punktis b ja artikli 4 punktis a nimetatud tõendid, mis tõendavad, et asjaomane isik on maksukohustuslane, koostatakse vastavalt B lisas esitatud näidistele.Artikkel 10Liikmesriigid jõustavad käesoleva direktiivi täitmiseks vajalikud õigusnormid hiljemalt 1. jaanuariks 1981. Käesolevat direktiivi kohaldatakse ainult nende tagastamistaotluste suhtes, mis käsitlevad pärast kõnealust kuupäeva väljastatud arvega ostetud kaupadelt või teenustelt või toimunud impordilt makstud käibemaksu.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Komisjon teavitab sellest teisi liikmesriike.Artikkel 11Erandina artikli 7 lõikest 4 võib Itaalia Vabariik kuni 1. jaanuarini 1982 pikendada kõnealuses lõikes nimetatud tähtaega kuuelt kuult üheksa kuuni.Artikkel 12Kolm aastat pärast artiklis 10 nimetatud kuupäeva esitab komisjon, olles konsulteerinud liikmesriikidega, nõukogule aruande käesoleva direktiivi ning eelkõige selle artiklite 3, 4 ja 7 rakendamise kohta.Artikkel 13Käesolev direktiiv on adresseeritud liikmesriikidele.Brüssel, 6. detsember 1979Nõukogu nimeleesistujaL. Preti[1] EÜT L 145, 13.6.1977, lk 1.[2] EÜT C 26, 1.2.1978, lk 5.[3] EÜT C 39, 12.2.1979, lk 14.[4] EÜT C 269, 13.11.1978, lk 51.[5] EÜT L 356, 31.12.1977, lk 1.--------------------------------------------------A LISANÄIDIS+++++ TIFF ++++++++++ TIFF +++++--------------------------------------------------B LISANÄIDISMAKSUKOHUSTUSLUSE TÕEND+++++ TIFF +++++--------------------------------------------------C LISASelgitavates märkustes antav minimaalne teave+++++ TIFF ++++++++++ TIFF +++++--------------------------------------------------


title: Komisjoni direktiiv 2006/41/EÜ,  7. juuli 2006 , millega muudetakse nõukogu direktiivi 91/414/EMÜ klotianidiini ja petoksamiidi lisamisega toimeainete hulka   (EMPs kohaldatav tekst)

text:
               8.7.2006

               ET

               Euroopa Liidu Teataja

               L 187/24

      KOMISJONI DIREKTIIV 2006/41/EÜ,
   7. juuli 2006,
   millega muudetakse nõukogu direktiivi 91/414/EMÜ klotianidiini ja petoksamiidi lisamisega toimeainete hulka
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Vastavalt direktiivi 91/414/EMÜ artikli 6 lõikele 2 esitas Sumitomo Chemical Takeda Agro Company Ltd. London 26. septembril 2001 Belgiale taotluse toimeaine klotianidiini kandmiseks direktiivi 91/414/EMÜ I lisasse. Komisjoni otsusega 2002/305/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (2)

               Vastavalt direktiivi 91/414/EMÜ artikli 6 lõikele 2 esitas Stähler Agrochemie GmbH & Co. KG (praegu Stähler International GmbH & Co. KG) (Taskforce Stähler Agrochemie GmbH & Co. KG, Tokuyama Europe GmbH and Tomen France S.A nimel) 16. oktoobril 2000 taotluse toimeaine petoksamiidi kandmiseks direktiivi 91/414/EMÜ I lisasse. Komisjoni otsusega 2001/626/EÜ (3) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (3)

               Nimetatud toimeainete toimet inimeste tervisele ja keskkonnale taotlejate esitatud kasutusviiside puhul on hinnatud vastavalt direktiivi 91/414/EMÜ artikli 6 lõigete 2 ja 4 sätetele. Määratud referentliikmesriigid esitasid komisjonile toimeainete hindamisaruannete projektid 4. juunil 2003 (klotianidiin) ja 27. augustil 2002 (petoksamiid).

               (4)

               Liikmesriigid ja komisjon on hindamisaruannete projektid toiduahela ja loomatervishoiu alalises komitees läbi vaadanud. Kõnealune läbivaatamine lõpetati 27. jaanuaril 2006 ning vormistati komisjoni aruandena klotianidiini ja petoksamiidi kohta.

               (5)

               Klotianidiini ja petoksamiidi hindamisel ei jäänud lahtiseks ükski küsimus ega probleem, mille üle oleks tulnud nõu pidada taimede teaduskomitee või selle komitee ülesanded ülevõtnud Euroopa Toiduohutusametiga.

               (6)

               Mitmete uuringute põhjal on selgunud, et asjaomaseid toimeaineid sisaldavad taimekaitsevahendeid võib reeglina käsitada direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele vastavana, eelkõige uuritud ja komisjoni aruannetes loetletud kasutusalade osas. Seetõttu on asjakohane lisada klotianidiin ja petoksamiid kõnealuse direktiivi I lisasse, et tagada kõigis liikmesriikides asjaomaseid toimeaineid sisaldavate taimekaitsevahendite kasutuslubade väljaandmine kõnealuses direktiivis ette nähtud korras.

               (7)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeainete kandmisega I lisasse, tuleks pärast toimeaine loetelusse kandmist anda liikmesriikidele kuus kuud klotianidiini ja petoksamiidi sisaldavate taimekaitsevahendite kehtivate ajutiste kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas toodud asjakohaste tingimuste täitmine. Liikmesriigid peaksid kehtivad ajutised kasutusload ümber registreerima, muutma või tühistama vastavalt direktiivi 91/414/EMÜ sätetele. Erandina nimetatud tähtajast tuleks ette näha pikem ajavahemik iga taimekaitsevahendi iga kavandatava kasutusviisi täieliku, III lisa nõuetele vastava toimiku esitamiseks ja hindamiseks direktiivis 91/414/EMÜ sätestatud ühtsete põhimõtete alusel.

               (8)

               Seepärast on asjakohane direktiivi 91/414/EMÜ vastavalt muuta.

               (9)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. jaanuariks 2007. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. veebruarist 2007.
   Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike põhiliste õigusnormide teksti.
   Artikkel 3
   1.   Vajaduse korral muudavad või tühistavad liikmesriigid direktiivi 91/414/EMÜ kohaselt toimeainetena klotianidiini ja petoksamiidi sisaldavate taimekaitsevahendite kehtivad load 31. jaanuariks 2007. Eelkõige kontrollivad nad nimetatud tähtpäevaks, et kõnealuse direktiivi I lisas vastavalt klotianidiini ja petoksamiidi suhtes sätestatud tingimused on täidetud, välja arvatud kõnealuseid toimeaineid käsitlevate kannete B osas nimetatud tingimused, ning et loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab klotianidiini või petoksamiidi ainsa toimeainena või ühena mitmest toimeainest, mis kõik on hiljemalt 31. juuliks 2006 lisatud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa klotianidiini või petoksamiidi käsitleva kande B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast kindlaksmääramist:

               a)

               muudavad või tühistavad vajaduse korral klotianidiini või petoksamiidi kui ainsat toimeainet sisaldava toote puhul toote kasutusloa hiljemalt 31. jaanuariks 2008; või

               b)

               juhul kui vahend sisaldab klotianidiini või petoksamiidi ühena mitmest toimeainest, muudavad liikmesriigid luba või tühistavad selle hiljemalt 31. jaanuariks 2008 või kuupäevaks, mis on ette nähtud loa muutmiseks või tühistamiseks vastavas direktiivis või direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. augustil 2006.
   Artikkel 5
   Käesolev direktiiv on adresseeritud liikmesriikidele.

      Brüssel, 7. juuli 2006

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2006/45/EÜ (ELT L 130, 18.5.2006, lk 27).

      (2)  EÜT L 104, 20.4.2002, lk 42.

      (3)  EÜT L 217, 11.8.2001, lk 14.

      LISA
      Direktiivi 91/414/EMÜ I lisa tabeli lõppu lisatakse järgmised read.

                     Nr

                     Üldnimetus, tunnuskoodid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     “123

                     Klotianidiin
                     CASi nr 210880-92-5
                     CIPACi nr 738

                     (E)-1-(2-kloro-1,3-tiasool-5-üülmetüül)-3-metüül-2-nitroguanidiin

                     ≥ 960 g/kg

                     1. august 2006

                     31. juuli 2016

                     A   OSA
                     Lubatud kasutada ainult insektitsiidina.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 27. jaanuaril 2006 klotianidiini kohta lõplikult vormistatud läbivaatamisaruande järeldusi, eriti selle aruande I ja II lisa.
                     Selles üldhinnangus peaksid liikmesriigid:

                                 —

                                 pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades;

                                 —

                                 pöörama erilist tähelepanu seemnetest toituvatele lindudele ja imetajatele, kui ainet kasutatakse seemnete puhtimiseks.

                           Vajaduse korral hõlmavad loa väljaandmise tingimused meetmeid riskide vähendamiseks.

                     124

                     Petoksamiid
                     CASi nr 106700-29-2
                     CIPACi nr 655

                     2-kloro-N-(2-etoksüetüül)-N-(2-metüül-1-fenülprop-1-enüül) atsetamiid

                     ≥ 940 g/kg

                     1. august 2006

                     31. juuli 2016

                     A   OSA
                     Lubatud kasutada ainult herbitsiidina.
                     B   OSA
                     VI lisa ühtsete põhimõtete rakendamisel võetakse arvesse 27. jaanuaril 2006 alalises toiduahela ja loomatervishoiu komitees petoksamiidi kohta koostatud aruande järeldusi, eelkõige aruande I ja II liidet.
                     Selles üldhinnangus peaksid liikmesriigid:

                                 —

                                 pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades;

                                 —

                                 pöörama erilist tähelepanu veekeskkonna, eriti kõrgemate veetaimede kaitsele.

                           Vajaduse korral hõlmavad loa väljaandmise tingimused meetmeid riskide vähendamiseks.
                     Vastavalt artikli 13 lõikele 5 teavitavad liikmesriigid komisjoni kaubanduslikult toodetud tehniliste materjalide üksikasjadest.

         (1)  Täiendavad andmed toimeainete identifitseerimiseks ja määratlemiseks on esitatud aruandes.”


title: Komisjoni direktiiv 2010/29/EL, 27. aprill 2010 , millega muudetakse nõukogu direktiivi 91/414/EMÜ, et lisada toimeainete hulka flonikamiid (IKI-220) (EMPs kohaldatav tekst)

text:
               28.4.2010

               ET

               Euroopa Liidu Teataja

               L 106/9

         KOMISJONI DIREKTIIV 2010/29/EL,
   27. aprill 2010,
   millega muudetakse nõukogu direktiivi 91/414/EMÜ, et lisada toimeainete hulka flonikamiid (IKI-220)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Kooskõlas direktiivi 91/414/EMÜ artikli 6 lõikega 2 tegi ISK Biosciences Europe SA 23. detsembril 2003 Prantsusmaale avalduse toimeaine flonikamiidi (IKI-220) kandmiseks direktiivi 91/414/EMÜ I lisasse. Komisjoni otsusega 2004/686/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (2)

               Kõnealuse toimeaine mõju inimese tervisele ja keskkonnale taotluse esitaja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 24. mail 2005.

               (3)

               Hindamisaruande kohta on liikmesriigid ja Euroopa Toiduohutusamet esitanud eksperthinnangud ning see esitati komisjonile 18. detsembril 2009. aastal Euroopa Toiduohutusameti teadusliku aruandena flonikamiidi kohta (3). Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 12. märtsil 2010 komisjoni läbivaatamisaruandena flonikamiidi kohta.

               (4)

               Mitmete uuringute põhjal on selgunud, et flonikamiidi sisaldavad taimekaitsevahendid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b ning lõikes 3 ettenähtud nõuetele, eriti nende kasutusviiside puhul, mida uuriti ja mille kohta esitati üksikasjalikud andmed komisjoni aruandes. Seega on asjakohane lisada flonikamiid direktiivi I lisasse, et tagada kõigis liikmesriikides seda toimeainet sisaldavate taimekaitsevahendite kasutuslubade väljaandmine vastavalt kõnealuse direktiivi sätetele.

               (5)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud flonikamiidi sisaldavate taimekaitsevahendite kehtivate ajutiste kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised kasutusload asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiiviga 91/414/EMÜ kehtestatud ühtsete tingimustega.

               (6)

               Seega on asjakohane direktiivi 91/414/EMÜ vastavalt muuta.

               (7)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 28. veebruaril 2011. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. märtsist 2011.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainet flonikamiidi sisaldavate taimekaitsevahendite kehtivad kasutusload 28. veebruariks 2011. Eelkõige kontrollivad nad nimetatud tähtpäevaks, kas kõnealuse direktiivi I lisas flonikamiidi suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas loa omanikul on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab flonikamiidi ainsa toimeainena või ühena mitmest toimeainest, mis kõik on hiljemalt 31. augustil 2010 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa flonikamiidi käsitleva kande B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid:

               a)

               muudavad vajadusel luba või tühistavad selle hiljemalt 29. veebruariks 2012, juhul kui taimekaitsevahend sisaldab flonikamiidi ainsa toimeainena, või

               b)

               juhul, kui vahend sisaldab flonikamiidi ühena mitmest toimeainest, teevad vajaduse korral loas parandusi või tühistavad selle hiljemalt 29. veebruariks 2012 või kuupäevaks, mis on selliseks muutmiseks või tühistamiseks määratud vastavas direktiivis või vastavates direktiivides, millega asjaomane aine või ained direktiivi 91/414/EMÜ I lisasse kanti, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. septembril 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 27. aprill 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 313, 12.10.2004, lk 21.

      (3)  EFSA Scientific Report (2010) 8(1), 1445, Conclusion regarding the peer review of the pesticide risk assessment of the active substance flonicamid (IKI-220) (kättesaadav veebilehel: www.efsa.europa.eu).

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Number

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „310

                     Flonikamiid (IKI-220)
                     CASi nr 158062-67-0
                     CIPACi nr 763

                     N-tsüanometüül-4-(trifluorometüül)nikotiinamiid

                     > 960 g/kg
                     Lisandi tolueeni sisaldus tehnilises materjalis ei tohi olla üle 3 g/kg.

                     1. september 2010

                     31. august 2020

                     A OSA
                     Lubatud kasutada ainult insektitsiidina
                     B OSA
                     VI lisa ühtsete põhimõtete rakendamisel võetakse arvesse 22. jaanuaril 2010 alalises toiduahela ja loomatervishoiu komitees flonikamiidi kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 käitajate ja pestitsiididega töödeldud alale naasvate töötajate turvalisusele;

                                 —

                                 mesilaste turvalisusele.

                           Kasutusloa tingimustega nähakse vajaduse korral ette ohu vähendamise meetmed.
                     Vastavalt artikli 13 lõikele 5 teavitavad liikmesriigid komisjoni kaubanduslikult toodetud tehnilise materjali üksikasjadest.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.